

 ****

**Strategija zelene urbane obnove Općine Sikirevci – anketni upitnik**

Općina Sikirevci pokrenula je proces izrade Strategije zelene urbane obnove. Svrha izrade ove Strategije je poticanje razvoja zelene infrastrukture i kružnog gospodarenja prostorom i zgradama, kako bi se osigurali temelji razvoja održivog prostora s naglaskom na razvoj zelene infrastrukture i integraciju rješenja zasnovanih na prirodi, integraciju modela kružnog gospodarenja prostorom i zgradama, jačanje otpornosti na rizike i klimatske promjene te kao podrška općem održivom razvoju.

U provedbu ovih procesa vrlo je važno uključiti što širi krug javnosti i ključnih dionika s
ciljem utvrđivanja njihovih potreba, stoga pozivamo stanovnike Općine Sikirevci da se uključe u ispunjavanje ovog anketnog upitnika. Dobiveni rezultati bit će integrirani u Strategiju zelene urbane obnove te će služiti kao podloga za daljnje planiranje razvojnih projekata na području Općine. Ova anketa u potpunosti je anonimna te se njome ne prikupljaju i ne obrađuju osobni podaci.

Predviđeno vrijeme za ispunjavanje ankete je oko pet minuta. Anketa je dostupna putem sljedeće POVEZNICE u razdoblju od 1. do 31. listopada 2024. godine.

<https://docs.google.com/forms/d/e/1FAIpQLSezLoIqeqtgvHuePjP6s0DF7za5Dl7snEfFfV-5PJxwZ4T_gQ/viewform?pli=1>

*„Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.“*